Pablik rileyshnz - Jamoatchilik bilan aloqalar (pablik rileyshnz) va uning mohiyati

|
Jamoatchilik bilan aloqalar (pablik rileyshnz) va uning mohiyati
|
bet | 2/5 | Sana | 16.11.2023 | Hajmi | 50,52 Kb. | | #99871 |
Bog'liq Marketingda kommunikatsion siyosatPablik rileyshnz
Brifinglar, press-konferensiyalar tashkil qilish
|
Prezentatsiyalar o‘tkazish
|
Xar xil yubileylarni o‘tkazish
|
Ommaviy axborot vositalaridan foydalanish
|
Ayrim shaxs va tashkilotlarning foydasini ko‘zlab mehr va muruvvat tadbirlarini o‘tkazish
|
Firmalarning reklamaga aloqasi bo‘lmagan jurnal va byulletenlarini chop etish
|
Ko‘ngilochar tadbirlar uyushtirish
|
Vaqtli matbuotda korxonalarning tijorat faoliyatini yoritish
|
Raqobatchi korxonalar bilan tanishish
|
1-chizma. Jamoatchilik bilan bo‘ladigan aloqalarning asosiy yo‘nalishlari
Ko‘pchilik tashkilotlarda jamoatchilik bilan aloqalarni tashkil etish uchun mas’ul shaxs tayinlanadi. Ana shu mas’ul shaxs omma bilan aloqalar dasturini ishlab chiqadi.
Reklama va reklama vositalari
Yuqorida keltirib o‘tganimizdek, reklama tovarlarni siljitishning muhim elementlaridan biri hisoblanadi. “Reklama” so‘zi lotin tilidan olingan bo‘lib (“reklamare” - qichqirmoq), kimdir yoki nimadir haqida ma’lumotni tarqatish, biror narsaga iste’molchi va xaridorlarning fikrini jalb qilish maqsadida amalga oshiriladigan tadbirlarni anglatadi. Ma’lumki, firmalarning bozorda muvaffaqiyat bilan faoliyat ko‘rsatishi uchun faqatgina sifatli tovarlarni ishlab chiqarish yetarli emas. Balki, bu borada iste’molchilarni shu tovarlarning iste’mol xossalari haqida har tomonlama xabardor qilib, o‘z tovarlarining iste’molchilar ongida aniq mavqeni egallashiga erishish muhim ahamiyat kasb etadi. Buning uchun, birinchi navbatda, korxonalar reklama vositalaridan unumli foydalana bilishlari lozim.
O‘zbekiston Respublikasining 1998 yil dekabr oyida qabul qilingan “Reklama to‘g‘risida”gi Qonunida qayd etilishicha “Reklama – haqiqiy va jismoniy shaxslar yoki mahsulot haqidagi bevosita yoki bilvosita foyda olish maqsadida tarqatiladigan maxsus axborotdir”. Bu Qonunda ko‘rsatilganidek, reklama aniq, haqiqiy va qonunlarga zid bo‘lmasligi kerak. Shuningdek, foydalanilayotgan reklama shakl va vositalari iste’molchilarga ma’naviy va moddiy zarar keltirmasligi talab etiladi.
Demak, “Reklama to‘g‘risida”gi Qonun reklamani ishlab chiqish va tarqatish bilan bog‘liq bo‘lgan munosabatlarning huquqiy asosini yaratib berdi. Uning asosiy maqsadi tovarlarning sifati, iste’mol xususiyatlari va boshqa tavsiflari haqida noaniq, haqiqiy bo‘lmagan ma’lumotlarni tarqatishning oldini olish asosida huquqiy va jismoniy shaxslarning, shuningdek iste’molchilarning haq-huquqlarini himoya qilishdan iboratdir.
Halqaro savdo palatasi tomonidan 1987 yilda qabul qilingan Halqaro reklama Kodeksida ham har qanday reklama murojaati odob-axloq normalariga mos, haqqoniy va ishonchli bo‘lishi ko‘rsatib o‘tilgan.
Ko‘pincha reklama tovarni sotadi degan uncha to‘g‘ri bo‘lmagan xulosaga kelinadi. Chunki, reklama tovarni sotmaydi, balki potensial xaridorlarni topib, talabni rag‘batlantiradi. Masalan, xaridor magazinga kirib axtargan tovarni topdi, lekin tovarning sifati, assortimenti yoki bahosi uni qoniqtirmaganligi sababli tovarni sotib olmasdan magazindan chiqib ketdi. Bu yerda xaridorga reklama ta’sir ko‘rsatadimi? - degan savol tug‘iladi. Bu savolga ha, - deb ijobiy javob berish mumkin. Reklama uchun eng asosiy vazifa - bu potensial xaridorni tovar sotilayotgan joyga keltirishdan iboratdir. Xaridorning magazinga kelib, tovar sotib olmasdan chiqib ketmasligi uchun reklama tovar siljitishning boshqa uslublari bilan birga qo‘llanilishi maqsadga muvofiqdir. Eng asosiysi esa tovar sifati va estetik xususiyatlari bo‘yicha xaridor didiga mos bo‘lishi kerak. Shu sababli reklamaning samaradorligini sotilgan tovarlar hajmi bilan emas, balki potensial xaridorlarning necha marta tashrifi va necha marta telefon orqali murojaat qilganligi kabi ko‘rsatkichlar asosida baholash to‘g‘ri hisoblanadi.
Reklamaning vazifasi – xabar berish, ishontirish va eslatishdan iboratdir. Shuning o‘zi reklamaning tovar sotilishiga ta’sir ko‘rsatishidan dalolatdir.
Reklamani ishlab chiqish va tashkil etish korxona butun faoliyatining bir qismi hisoblanadi. Shu sababli reklama ishlarini tashkil etish ma’lum tartib va qoidaga bo‘ysunadi.
Quyidagi 2-chizmada reklamani ishlab chiqish tartibi keltirildi.
|
| |